Dental Implant Pain San Francisco, CA
Dental Implant Pain - In Your Local San Francisco, CA Area
denture implants in 94104
dental veneers cost 37415
mini denture implants San Francisco CA
dental post 95405
dental implants prices in Red Bank NJ EFF-lid tuis doodgeskiet | Netwerk24
EFF-lid tuis doodgeskiet
Deur Maygene de Wee 14 Julie 2019 18:04
Xolani Jack, ’n lid van die EFF se Wes-Kaapse kantoor, is Saterdag in Thembani, Khayelitsha deur ’n onbekende aanvaller in sy woonstel doodgeskiet. Foto: Twitter
’n Lid van die EFF wat in hul provinsiale kantore in die Wes-Kaapse wetgewer werk, is Sondagoggend omstreeks 03:30 by sy woonplek in Thembani, Khayelitsha, deur ’n onbekende man doodgeskiet.
’n Polisiewoordvoerder, sers. Noloyiso Rwexana, het Sondag gesê ’n onbekende man geklee in swart klere het omstreeks 03:30 die deur van die woonstel in Thembani waar Xolani Jack woon, afgeskop. Die man het toe verskeie kere met ’n vuurwapen op Jack geskiet.
Jack het volgens Rwexana op die toneel aan die skietwonde beswyk.
Daar is Sondag op sosiale media berig dat Jack sowat 14 keer raakgeskiet is.
Banzi Dambuza, die EFF se sekretaris in die Kaapse metro, het in ’n verklaring gesê dat Jack die takvoorsitter van die EFF in Wyk 90, Khayelitsha was.
“Dit is vir ons hartseer om te moet sê dat ’n vegter, Xolani Jack, wreed in sy huis vermoor is,” het Dambuza gesê.
Rwexana het gesê dat die polisie ’n beroep doen op enigeen in die gemeenskap wat inligting oor die voorval het om dit met die polisie by die Stop Misdaadnommer by
086 001 0111 aan te meld.
Die ondersoek gaan voort, niemand is nog in hegtenis geneem nie.
Meer oor: Khayelitsha | Skietaanval | Doodgeskiet
KYK: Vermeende EFF-lede val voertuie in Bloem aan
Heindrich Wyngaard: EFF misbruik parlementêre privilegie te erg